Iskuru fen baraabaru: Nubonee keevve? | Mihaaru\n20 ޖޫން 2018 - 08:24 114 comments\nނުބަ އެވެ؛ ރައްކާތެރިއެއް ނޫނެވެ.--މިއީ، އިސްކުރުން ފެން ނަގައިގެން ނުބޮނީ ކީއްވެގެންތޯ އަހާލީމާ ލިބޭ ދެ ޖަވާބެވެ. އެކަމަކު އިސްކުރު ފެނަށް ވުރެ މާ ބޮޑު އަގުގައި ޕްލާސްޓިކް ފެން ފުޅި ގަނެގެން ބޯން މި ސަބަބުތައް ކަމުދޭ ހެއްޔެވެ؟\nކަނޑުގެ ދިރުންތަކާއި އިންސާނުންގެ ސިއްހަތަށް ބޮޑު ނުރައްކަލަކަށް ވެފައިވާ ޕްލާސްޓިކުން ވެށި ގޮނޑުކުރަމުންދާ މި އާދައާ މެދު އިތުރަށް ވިސްނައި ކުރަން ޖެހޭ ސުވާލުތަކެއް އެބަ ހުއްޓެވެ. ފުޅީގައި ބަންދުކުރި ފެން, އިސްކުރު ފެނަށް ވުރެ ހަމަ ހަގީގަތުގައި ވެސް ރައްކާތެރި ހެއްޔެވެ؟ އިސްކުރު ފެނަކީ ބޯން ކަމުނުދާ އެއްޗަކަށް ވީ ކިހިނެއް ހެއްޔެވެ؟\nރާއްޖޭގެ ރަށެއްގެ ގޮނޑުދޮށަށް އުކާލާފައި ހުރި ކުނިތަކެއްގެ ތެރޭގައި ބައިވަރު ޕްލާސްޓިކް ފުޅި\nފެން ފުޅި ގަތުން ހުއްޓާލައި އިސްކުރު ފެން ބޯން ފެށި އިރު ނާޒްލީ ބުޝްރީ އަށް ރަހަ ނުބައެއް ނޫނެވެ؛ މީރެވެ. މީގެ އަށެއްކަ އަހަރު ކުރިން އިސްކުރު ފެން ބޯން ފެށުމަކީ ބުއްދިވެރި ނިންމުމެއްކަން ނާޒްލީ އަށް ޔަގީންވަނީ ވީ ފަސޭހަ އާއި ސަލާމަތްކުރެވުނު ޚަރަދުގެ ބޮޑުކަމުންނެވެ. ފެން ކޭސްތައް ސިޑިން އެރުވުމާއި އެ އެއްޗެހި ބަހައްޓާނެ ޖާގަ ހެދުމުގެ ބޮލުގެރިހުން ވެސް ނިމުމަކަށް އަ އެވެ. ޕްލާސްޓިކް ބޭނުންކުރުން މަދުކުރެވުނެވެ.\n"މިހާރު މި ގޭގައި އެބަ އުޅޭ ފަސް މީހުން. އަޅުގަނޑުމެން ބޯން ވެސް، ކައްކަން ވެސް، ޖޫސް ގިރަން ވެސް ބޭނުންކުރަނީ އިސްކުރުން ނަގާ ފެން. ދުވަހަކު ވެސް މައްސަލައެއް ދިމައެއް ނުވޭ،" ނާޒްލީ ބުންޏެވެ.\nއެކަމަކު، ދޮޅު ލައްކަ އަށް ވުރެ ގިނަ މީހުން ދިރިއުޅޭ މާލޭގެ 26،700 ގޭބިސީގެ ތެރޭގައި ހިމެނެނީ މިފަދަ ކިތައް އާއިލާ ހެއްޔެވެ؟ ގިނަ ކެފޭ/ރެސްޓޯރެންޓްތަކުގައި ވެސް ޕްލާސްޓިކް ފެން ފުޅި ބޭނުންކުރާ އިރު، ޕާލޭއާ ގުޅިގެން ޕްލާސްޓިކް ރީސައިކަލްކުރުމުގެ މަސައްކަތްކުރަމުން އަންނަ ރާއްޖޭގެ ޖަމްއިއްޔާ ބަޔޯޑައިވާސިޓީ އެޑިއުކޭޝަން އެންޑް އެވެއާނަސް (ބީމް) އިން ލަފާކުރާ ގޮތުގައި، މާލޭގައި ދުވާލަކު ބޭނުންކުރާ ޕްލާސްޓިކް ފުޅީގެ އަދަދު 280،000 އަށް އަރަ އެވެ. ގައިމު ވެސް އޭގެ ބޮޑު ބައި ހިއްސާކުރާނީ ފެން ފުޅި އެވެ.\n"މީހުންނަށް ހަގީގަތް ބުނެދޭ ނަމަ ކާކުތޯ ބޭނުންވާނީ، އެހާ އަގު ބޮޑުކޮށް ފެންފުޅިތަކެއް ގަނެގެން މައްޗަށް އަރުވާ ހަދަން؟ އަޅުގަނޑު ބުނާނީ ކޮންމެ މީހަކު ވެސް ފެން ފުޅި ގަތުމުގެ ބަދަލުގައި އިސްކުރު ފެނާ ބެހޭ ރަނގަޅު މައުލޫމާތު ހޯދާށޭ. ނޭނގޭތީއޭ ގިނަ މީހުންނަށް ގަބޫލު ނުކުރެވެނީ."\n"ސަޕްލައި ފެން" ނުވަތަ ފެން ކުންފުނިން ދޫކުރާ އިސްކުރު ފެނަކީ ބޯން އެކަށީގެންވާ އެއްޗެއްކަން އެމްޑަބްލިޔުއެސްސީން ކަށަވަރުކޮށްދެ އެވެ. އެ ކުންފުނީގެ އޮފިޝަލަކު ވިދާޅުވި ގޮތުގައި އެ ފެން ތައްޔާރުކޮށް ދޫކުރަނީ ޑަބްލިޔުއެޗްއޯގެ މިންގަނޑުތަކާއި މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ)ގެ ގަވާއިދަށް ފައްތައިގެން، ބޯން ރައްކާތެރި ގޮތަށް އަދި "ނުލާހިކު ރަނގަޅަށް ޗެކްކުރެވޭ ނިޒާމެއްގެ ތެރެއިން"ނެވެ.\n"އަޅުގަނޑުމެން ގަވާއިދުން ޑިސްޓްރިބިއުޝަން ޕޮއިންޓުން ޗެކްކުރާނެ، އަޅުގަނޑުމެން މި ދޫކުރާ ފެނުގައި މާއްދާތައް އެކުލެވެނީ ކިހާ ވަރަކަށްތޯ. އެއީ ސްޓޭންޑަޑަށް ފެތޭކަން ޔަގީންކުރަން. އޭގެ އިތުރުން މާލޭގެ އެކި ލޮކޭޝަންތަކުގައި ހުންނަ ސާމްޕަލް ނަގާ ޕޮއިންޓްތަކުން ސާމްޕަލްތައް ނަގައިގެން އެމްއެފްޑީއޭ އިން ގަވާއިދުން ޗެކްކުރާނެ،" އޮފިޝަލް ފާހަގަކުރެއްވި އެވެ.\nނުކެއްކިޔަސް އަދި ފިލްޓަރެއް ބޭނުން ނުކުރިޔަސް، ސީދާ އިސްކުރުން އަންނަ ގޮތަށް ބޯން ވެސް އެމްޑަބްލިޔުއެސްސީގެ އިސްކުރު ފެން ރަނގަޅުވާނެ ކަމުގެ ޔަގީންކަން އެ ކުންފުނިން ދެ އެވެ. ވީއިރު، އެ ފެނުގެ ބަދަލުގައި، އެތައް ގުނައެއް އަގު ބޮޑުކޮށް ފެން ފުޅި ގަނެގެން ބޯން ފެށީ ކީއްވެގެން ހެއްޔެވެ؟\nމީހުންގެ ވިސްނުމަށް އައި ބަދަލަކާ ހެދި އެވެ. އަދި އެއީ، ފެން ފުޅި އުފައްދާ އިންޑަސްޓްރީގެ މާހިރަކު އެއްބަސްވެވަޑައިގެންނެވި ގޮތުގައި، ވިޔަފާރިތަކުން ގެނެސްފައި އޮތް ބަދަލެކެވެ.\n"ކުރިން ދިވެހިންނަށް ކަމުދިޔަ، އިސްކުރު ފެން ބޯން. އެކަމަކު ފުޅީގައި ބަންދުކުރި ފެން ގަންނަން ބާރު އެޅުމަށްޓަކައި، އިސްކުރު ފެނަކީ ބޯން ކަމުނުދާ ފެނެއް ކަމަށް ނުވަތަ އިސްކުރު ފެނަށް ވުރެ ބޯން ރަނގަޅުވާނީ ފުޅީގެ ފެން ކަމަށް ބުނެދީ، މީހުން ބިރު ގެންނެވީމާ އެ ބަދަލު އައީ. އެއީ އުފެއްދި ޑިމާންޑެއް،" ނަން ނުޖަހަން ޝަރުތުކުރައްވައި އޭނާ ވިދާޅުވި އެވެ.\n"ކިތަންމެ ރަނގަޅު ފެންވަރެއްގެ ފެން އުފައްދާފައި ދޫކުރިޔަސް މީހުން މި ވިސްނަނީ މިއީ އިސްކުރު ފެނޭ، މި ކަމަކު ނުދާނެއޭ ބޯކަށް. އެއީ މާކެޓިން. އެ މާކެޓް އުފެއްދީމަ އެންމެންނަށް ވެސް މި ވިސްނެނީ މިއޭ ރަނގަޅު ފެނަކީ. އެހެން ނޫން ނަމަ މާލޭގެ ހުރިހާ ރައްޔިތުން މިހާރު ވެސް ބޭނުންކުރާނީ އިސްކުރު ފެން."\nއެކަމަކު އޭގެ ބަދަލުގައި މާލޭގެ މުޅި އާބާދީ ފުޅީގެ ފެނަށް ބަރޯސާވެފައިވާ އިރު އެހެން ސަރަހައްދުތަކުގައި ވެސް އިސާހިތަކު ބޮޑު ޑިމާންޑެއް އުފެދިދާނެ ކަމުގެ ކޮޅުމަތި ވަނީ ފެންނަން ފަށައިފަ އެވެ. ފެން ފުޅި އުފެއްދުމުގެ ވިޔަފާރި ދަނީ ފުޅާވަމުންނެވެ. އެމްޑަބްލިޔުއެސްސީން، ގަޑިއަކު 10،000 ފުޅީގެ ފެން އުފައްދާ ކާރުޚާނާއެއް ހދ. ކުޅުދުއްފުށީގައި އަދި ގަޑިއަކު 6،000 ފުޅީގައި ފެން ބަންދުކުރާ ކާރުޚާނާއެއް ރ. އުނގޫފާރުގައި މި އަހަރު ހުޅުވާ އިރު އައްޑޫގައި ވެސް އެކަން ފަށަން ވަނީ ނިންމައިފަ އެވެ. އަދި މި އަހަރު ހުޅުމާލޭގައި ވެސް ބޮޑު ކުންފުންޏަކުން ފުޅީގައި ފެން ބަންދުކުރަން ފަށާނެ ކަމަށް ބެލެވެ އެވެ.\n"ބޮޓްލިން އިންޑަސްޓްރީ މި ދަނީ ވަރަށް ބޮޑު ވާދަވެރިކަމަކާ ދިމާއަށް. އެހެންވީމާ އަގު ވެސް ތިރިވާނެ ކަމަށް ލަފާކުރެވެނީ،" ފެން ފުޅީގެ ޑިމާންޑް ދާނީ ހައްތަހާ ބޮޑުވަމުންކަން ލަފާކުރައްވަމުން އިންޑަސްޓްރީގެ މާހިރު ފާހަގަކުރެއްވި އެވެ.\n"ރަނގަޅު ކަންތައްތަކާއި ގޯސް ކަންތައްތައް އަޅާކިޔާއިރު، ފުޅީގައި ބަންދުކުރި ފެން ވަކި ރަނގަޅެކޭ ބުނެވޭކަށް ވެސް ނެތް."\nފުޅީގެ ފެން "ވަކި ރަނގަޅެކޭ ނުބުނެވޭނެ"\nރާއްޖޭގައި ފުޅީގައި ބަންދުކުރާ ފެނަކީ ވެސް، އިސްކުރު ފެނެކޭ އެއްގޮތަށް، މޫދު ލޮނުން އުފައްދާ ފެނެވެ. ތަފާތަކީ، އިންޑަސްޓްރީގެ މާހިރު ފާހަގަކުރެއްވި ގޮތުން ނަމަ، ފުޅީގެ ފެން ދެވަނަ ފަހަރަކަށް ފިލްޓަކޮށްފައި އެއަށް އެ ބްރޭންޑެއްގެ ރެސިޕީއާ އެއްގޮތަށް އަލުން މިނެރަލްސް އެޅުމެވެ. އެކަމަކު މިނެރަލް އަޅާފައި ހުންނަނީ ވެސް ބައެއް ބްރޭންޑްތަކެވެ.\nއިތުރަށް ފުރޭނުމަކީ ފެން ބޮޑަށް ސާފުވެގެންދާނެ ކަމެކެވެ. އެކަމަކު، ފުޅީގައި ބަންދުކުރި މިނެރަލައިޒްޑް ފެނަކީ ވަކި މޮޅު އެއްޗެއް ހެއްޔެވެ؟\nއިންޑަސްޓްރީގެ ބޭފުޅާ ވިދާޅުވާ ގޮތުގައި ފުޅީގެ ފެން ބޯން ބައެއް ފަހަރު ޑޮކްޓަރުން ލަފާ ދިނަސް (އެކަމަކު ރޯގާތަކުން ރައްކާތެރިވާން ރާއްޖޭގައި އާއްމު ގޮތެއްގައި ސިއްހީ އިރުޝާދު ދެނީ ކެއްކި ފެން ބޯން) އެފަދަ ހުރިހާ ފެނަކީ އެންމެ ރައްކާތެރި އެއްޗެއް ކަމަކަށް ނުބެލެވޭނެ އެވެ.\n"ޑޮކްޓަރުން އެ ބަލަނީ، އެ ބޭފުޅުން އެ ބޭނުންވާ މާއްދާތަކެއް ބޭނުންވާ މިންވަރަކަށް (ފުޅީގެ ފެނުގައި) އެކުލެވޭނެ ކަމަށް. އެކަމަކު ލެބޯޓްރީއެއްގައި ޓެސްޓްކޮށް ރަނގަޅަށް ބަލައިފިއްޔާ މިނެރަލް ވޯޓާއޭ ކިޔާފައި އަޅުގަނޑުމެން މި ބޭނުންކުރާ ބައެއް ބާވަތްތަކުގެ ފެނުގެ ކޮލިޓީ އެ ހުންނަން ޖެހޭ ވަރަށް ވުރެ މާ ދަށް. ބަލިތައް ޖެހޭނެ ކަމަށް ލަފާކުރެވޭ މިންވަރަށް ވެސް އެބަ ހުރޭ، މިސާލަކަށް އެސިޑިޓީ ލެވެލް، ހާޑްނެސް، ޕޮޓޭސިއަމް އަދި ކެލްސިއަމް ލެވެލްތައް ވެސް،" ބޭރުގެ ބައެއް ތަޖުރިބާތަކުން އެނގިފައިވާ ހަގީގަތްތަކަށް އިޝާރާތްކުރައްވައި އޭނާ ފާހަގަކުރެއްވި އެވެ.\n"އެހެންވީމާ ރަނގަޅު ކަންތައްތަކާއި ގޯސް ކަންތައްތައް އަޅާކިޔާއިރު، ފުޅީގައި ބަންދުކުރި ފެން ވަކި ރަނގަޅެކޭ ބުނެވޭކަށް ވެސް ނެތް."\nހަފްތާއަކު ބައި ބިލިއަނަށް ވުރެ ގިނަ ފެން ފުޅި ބޭނުންކުރާ އެމެރިކާގައި، އިސްކުރު ފެނާއި ފުޅީގައި ހުންނަ ފެން އަޅާކިޔުމުގައި، އިސްކުރު ފެނުގެ ފެންވަރު މާ ރަނގަޅުކަން ބައެއް ޓެސްޓްތަކުން ދައްކާފައިވެ އެވެ. ބައެއް ފަހަރު ފުޅީގައި ހުންނަ ފެން އިސްކުރު ފެނަށް ވުރެ ސާފެވެ. އެކަމަކު ހުރިހާ ފަހަރަކު ނޫނެވެ. އެއް ސަބަބަކީ ފުޅީގައި ބަންދުކުރާ ފެނަށް ވުރެ މާ ހަރުދަނާ ގަވާއިދުތަކެއް އިސްކުރު ފެން އުފައްދައި ދޫކުރުމުގެ މަސައްކަތަށް ކަނޑައަޅައި ތަންފީޒުކުރަމުން އަންނަ ކަމެވެ. އެމެރިކާގެ ދިރާސާތަކުގައި، ފުޅީގައި ހުންނަ ފެނަށް ވުރެ އިސްކުރު ފެން މީހުންނަށް މާ މީރުކަން ވެސް އެނގިފައިވެ އެވެ.\nފުޅި ގެންގުޅޭ ގޮތް ސިއްހަތަށް ނުރައްކާ؟\nޕްލާސްޓިކް އެއްޗެހީގައި ހުންނަ ކާބޯތަކެތި ބޭނުންކުރުމުގެ އަސަރުތައް ދެނެގަތުމުގެ ދިރާސާތައް ދުނިޔޭގައި ހަދަމުން އަންނަ އިރު، އެފަދަ އެއްޗެހި ބޭނުން ނުކުރަން ބޭރުގެ ސިއްހީ ބައެއް މާހިރުން މިހާރު ވެސް ލަފާދެ އެވެ. އެއީ، ޕްލާސްޓިކްގައި ހުންނަ ބީޕީއޭ ފަދަ ކެމިކަލްތަކުގެ ސަބަބުން ދިގު މުއްދަތުގެ ސިއްހީ ބޮޑެތި މައްސަލަތަކާއި ބަލިތައް ކުރިމަތިވާ ކަމަށް ބައެއް ދިރާސާތަކުގެ އަލީގައި ގަބޫލުކުރެވިފައިވާތީ އެވެ.\nރާއްޖެ އަށް ބަލާ އިރު، އެހެން ކަންބޮޑުވުމެއް ވެސް ފާހަގަކުރެވެ އެވެ. ބައެއް މީހުން ގަބޫލުކުރާ ގޮތުގައި ފެން ބަންދުކޮށްގެން ފުޅިތައް ކާރުޚާނާ އިން ނެރެނީ ރައްކާތެރި ގޮތުގައި ކަމަށް ބެލިޔަސް، އެ އެއްޗެހި ގެންގުޅޭ ގޮތުން، ފުޅީގައި ހުންނަ ކެމިކަލްތަކާއި ވަރަށް ކުދިކުދި ޕްލާސްޓިކްކޮޅުތައް ފެނުގެ ތެރެއަށް އެޅިފައި ހުރުމުގެ ފުރުސަތު ބޮޑެވެ. އެއް ކަމަކީ ފުޅިތައް އަވީގައި އުފުލައި ބެހެއްޓުމުގެ ސަބަބުން އެ އެއްޗެއްސަށް ހޫނުވުމެވެ. އަނެއް ކަމަކީ ބަރު ފެން ކޭސްތައް މަތިމައްޗަށް ބަރިޖެހުމުގެ ސަބަބުން ފުޅި ފިތި، ޕްލާސްޓިކްގައި ރެނދުލުމެވެ. އޭގެ އިތުރުން، ފެން ހުސްވާ ފުޅި އަށް އަލުން ފެނާއި ޖޫސް އަޅައިގެން ބޭނުންކުރުމަކީ ވެސް ސިއްހަތަށް ނުރައްކާތެރި ކަމެއް ކަމަށް ވަނީ ބެލެވިފަ އެވެ.\nމިފަދަ ކަންބޮޑުވުންތަކުގެ ހަގީގަތް ހޯދުމުގެ ޓެސްޓުތަކެއް ރާއްޖޭގައި ހަދާފައިވާ ކަމެއް އެނގިފައެއް ނެތެވެ. އެކަމަކު އެހެން ގައުމުތަކުގެ ބައެއް ދިރާސާތަކުން މައްސަލަތައް ވަނީ ފާހަގަކުރެވިފަ އެވެ. މިސާލަކަށް، އެމެރިކާގެ ސްޓޭޓް ޔުނިވަސިޓީ އޮފް ނިއު ޔޯކްގެ ސައިންސްވެރިން މި އަހަރު ހާމަކޮށްފައިވާ ގޮތުގައި ދުނިޔޭގެ މަޝްހޫރު 11 ބްރޭންޑެއްގެ 259 ފެން ފުޅި ޓެސްޓްކުރި އިރު، 90 ޕަސެންޓް ފުޅީގެ ފެނުގައި ކުދިކުދި ޕްލާސްޓިކްކޮޅުތައް ހުއްޓެވެ. ފުޅީގެ ފެން އުފައްދާ ބައެއް ކުންފުނިތަކުން މިފަދަ ހޯދުންތައް ގަބޫލެއް ނުކުރެ އެވެ. އަދި މިފަދަ ދިރާސާތައް ހަދާ ގޮތާ މެދު ބައެއް ކުންފުނިތަކުން ސުވާލު އުފައްދަ އެވެ.\n"މާ މީރު، މާ ޚަރަދު ކުޑަ، މާ ފަސޭހަ"\nއިސްކުރު ފެން ނުބޮނީ ރަހަ ކަމުނުދާތީ ކަމަށް ވަންޏާ، ވާރޭ ފެނުން އިސްކުރު ފެނަށް ނުވަތަ ފުޅީގެ ފެނަށް ބަދަލުވި ޖީލުގެ ތަޖުރިބާ އެނގިލުން މުހިއްމެވެ. އޭރު ވާރޭ ފެން ބުއިން ހުއްޓާލަން ޖެހުނު އިރު، އެ ނޫން ފެން ނުބައިވި އެވެ. އެކަމަކު މިހާރު ފުޅީގެ ފެނަށް ވުރެ ވާރޭ ފެން މީރުވެދާނެ ހެއްޔެވެ؟ ރަހައަކީ އެކި މީހުންނަށް ތަފާތު އެއްޗަކަށް ވިޔަސް، ބޯން ފަށައި ހޭނުނީމާ އިސްކުރު ފެނަކީ މާ މީރު އެއްޗަކަށް ވެސް ވެދާނެކަން އެ ޖީލުގެ ބައެއް މީހުން ފާހަގަކުރެ އެވެ.\nއިސްކުރު ފެނަށް ހޭނޭކަށް ނާޒްލީ އަށް އުނދަގުލެއް ނުވި އެވެ. ރަހަ މީރުވުން އެކަންޏެއް ނޫނެވެ. ޖީބަށް ލުއިވުމަކީ ވެސް ބޮޑު ހިތްހަމަޖެހުމެކެވެ. އާއިލާގެ އެންމެންނަށް ވާ ވަރަށް ފުޅީގެ ފެން ގަންނަން މަހަކު ހޭދަކުރަން ޖެހުނު 1،700-2،000 ރުފިޔާ ސަލާމަތްވި އިރު ފެން ބިލަށް އިތުރުވީ އެންމެ ސާޅީހަކަށް ރުފިޔާ އެވެ.\n"ޕްލާސްޓިކާ ދުރުވާން އަޅުގަނޑު ބޭނުންވީ. ދެން ބަދިގެ ތެރޭގައި ފެން ފުޅިތައް ގިނަ ކަމުންނާއި އެ އެއްޗެހިތައް ސިޑިން މައްޗަށް އަރުވަން ޖެހޭތީ އާއި އެ އެއްޗެއްސަށް ބޮޑު ޚަރަދެއް ވެސް ހިނގާތީ އެކަމާ ވިސްނަމުން ގެންދިޔަ ދުވަސްވަރެއްގައި މީހަކު ބުނީ ވަރަށް ރަނގަޅު ފިލްޓަ ސިސްޓަމެއްގެ ވާހަކަ. ދެން ރާއްޖެ އިން ބޭރުން އެކަހަލަ ސިސްޓަމެއް ގެނެސްގެން އިސްކުރު ފެން ބޯން ފެށީ،" ނާޒްލީ ކިޔައިދިނެވެ.\n"އަޅުގަނޑު ކައްކާށާއި ޖޫސް ގިރަން ބޭނުންކުރަނީ ފިލްޓަ ވެސް ނުކޮށް ސީދާ އިސްކުރުން ނަގާ ފެން. ދުވަހަކު ވެސް މައްސަލައެއް ދިމައެއް ނުވޭ. ބައެއް މީހުން ބުނެ އުޅޭ މި ފެން ބުއީމަ ބޮލުން އިސްތަށި ފައިބާނެއޭ ވެސް. އެކަމަކު އެކަހަލަ ކަމެއް ނުވޭ. ވަރަށް ކުރިން، ބޯކޮށް ވާރޭވެހިއްޖެއްޔާ ކޮންމެވެސް ވަރަކަށް ކްލޮރިން ވަސް ހުރޭ. އެކަމަކު މިހާރަކު އެކަހަލަ ކަމެއް ވެސް ފާހަގައެއް ނުވޭ."\nބޯން އިސްކުރު ފެން މާ ރަނގަޅުކަން ނާޒްލީ އަށް މިހާރު ޔަގީނެވެ. އޭނާ ބުނީ ކުރިން އެކަން އެނގުނު ނަމަ ފިލްޓަރެއް ހޯދަން ވެސް ނޫޅުނީސް ކަމަށެވެ.\n"އަޅުގަނޑުގެ ރައްޓެއްސެއްގެ ދަރިފުޅު އުޅެނީ އެމްޑަބްލިޔުއެސްސީގައި. އެއް ދުވަހަކު ކޮންމެވެސް ވާހަކައެއްގެ ތެރެއިން އަޅުގަނޑު އޭނަ ގާތު އެއްޗެކޭ ބުނީ، ނޫނެކޭ ތިމަންނަމެންގެ އިސްކުރު ފެން މާ ރައްކާތެރިވާނެއޭ ފުޅީގައި ބަންދުކުރި ފެނަށް ވުރެ. އެ މީހުންގެ ޕްލާންޓް ރަނގަޅުކަމާއި އާ އެތައް ބަޔަކަށް ފެން ދޫކުރާތީ އާއި ކޮންމެ ދުވަހަކު ހެނދުނު ލެބޯޓްރީގައި ފެން ޓެސްޓްކޮށްފައި ނޫނީ ފެން ދޫނުކުރާ ކަމާއި އެ މީހުންގެ މޮނިޓަރިން ސިސްޓަމް ވަރަށް ރަނގަޅުވާނެ ކަމަށް ބުނީ. އަޅުގަނޑު ހިތަށް އެރީ މިކަން ކުރިން އެނގުނު ނަމަ މި އެއްޗެއް (ފިލްޓަރު) ހޯދަން އުޅޭކަށް ވެސް ނުޖެހުނީހޭ،" ނާޒްލީ ކިޔައިދިނެވެ.\nއޭނާ ވެސް ދެކޭގޮތުގައި ހަމައެކަނި މައްސަލައަކީ މީހުންގެ ވިސްނުމަށް އައި ބަދަލެވެ؛ ފުޅީގައި ބަންދުކުރި ފެން މާ ރަނގަޅުވާނެ ކަމަށް ނުވަތަ އިސްކުރު ފެނަކީ ބޯން ކަމުނުދާ ފެނެއް ކަމަށް ހީވެފައި އޮތުމެވެ.\n"މީހުންނަށް ތެދު ހަގީގަތް ކިޔައިނުދެނީ. ހަގީގަތް ބުނެދޭ ނަމަ ކާކުތޯ ބޭނުންވާނީ، އެހާ އަގު ބޮޑުކޮށް ފެންފުޅިތަކެއް ގަނެގެން މައްޗަށް އަރުވާ ހަދަން؟ އަޅުގަނޑު ބުނާނީ ކޮންމެ މީހަކު ވެސް ފެން ފުޅި ގަތުމުގެ ބަދަލުގައި އިސްކުރު ފެނާ ބެހޭ ރަނގަޅު މައުލޫމާތު ހޯދާށޭ. ނޭނގޭތީއޭ ގިނަ މީހުންނަށް ގަބޫލު ނުކުރެވެނީ،" ނާޒްލީ ބުންޏެވެ.\nއިތުރު ލިޔުންތައް ފެން ސަޕްލައިކުރުން ބޯފެން


Thaareehugai Faahaga Kureveyne Kanthathakeh Miadhu Ninmaane - Ibu - Vaguthu\nތާރީޚުގައި ފާހަގަކުރެވޭނެ ކަންތައްތަކެއް މިއަދުގެ ނިންމާނެ - އިބޫ\nމިއަދު ނިމިގެންދާ ކަންތައްތައް ވެގެން ދާނީ ތާރީޚީ ކަންތައްތަކަކަށް ކަމަށާއި އެމްޑީޕީގެ ތާރީހުގަ އާއި ރާއްޖޭގެ ތާރީހުގައި ފާހަގަ ކުރެވިގެންދާ ކަންތައްތަކެއް މިއަދުގެ ކޮންގެރެސްގައި ނިމިގެންދާނެ ކަމަށް ގަބޫލުކުރައްވާ ކަމަށް އެމްޑީޕީގެ ޕާލިމަންޓްރީ ގްރޫޕްގެ ލީޑަރު އަދި ހިންނަވަރު ދާއިރާގެ މެންބަރު އިބްރާހިމް މުހައްމަދު ސާލިހު ވިދާޅުވެއްޖެއެވެ.\nރާއްޖެ ޓީވީއަށް ދެއްވި އިންޓަވިއު އެއްގައި އިބޫ ވިދާޅުވި އެމްޑީޕީއާ ގުޅިފައިވާ ޕާޓީތައް ކުރަން ފެށި ބުރަ މަސައްކަތް އެކުގައި ގޮސް ނިންމާލެވޭނެ ކަމުގެ ޔަގީންކަން ހުރިހާ ބޭފުޅުންނަށް އަރުވާ ކަމަށެވެ.\nއިބޫ ވިދާޅުވީ ފެނިގެން މިދަނީ އިސްލާހަށް ފެށި މަސައްކަތުގައި ދެގޮތެއް ނުވެ ރައްޔިތުން ތިބިތަން ކަމަށެވެ. މިއަދަކީ ވަރަށް އުފާވެރި ދުވަހެއް ކަމަށާއި އަދި ޚާއްސަކޮށް އެމްޑީޕީގެ މި ކޮންގްރެސް ވެގެން ދާނީ ރާއްޖޭގެ ރަށެއްގައި ބޭއްވޭ ފުތަރަމަ ކޮންގްރެސް އަށް ކަމަށް އިބޫ ވިދާޅުވިއެވެ.\n"މި އަނިޔާވެރި ވެރިކަން ނިމުމަކަށް ގެނައުމަށްޓަކައި ކުރަންފެށި މަސައްކަތް ނިމުމަކާ ހިސާބަށް ގެންދެވޭނެ ކަމަށް ގަބޫލު ކުރެވެނީ އެންމެން އެކުގައި މަސައްކަތް ކޮށްގެން, އެމްޑީޕީގެ ހުރިހާ މެންބަރުންނަށް ޔަގީންކޮށް އަރުވަން ބޭނުން ވަނީ އަޅުގަނޑުމެން ކުރަން ނިކުމެ މިއަދު މިތިބީ ވަރަށް ބުރަ މަސައްކަތެއް" އިބޫ ވިދާޅުވިއެވެ.\nއިބޫ ވިދާޅުވީ މަންޒިލާ ހިސާބަށް ގެންދިއުމަށްޓަކައި ފަހަތަށް ނުޖެހި ހުރިހާ ފަރާތްތަކުން ވެސް މަސައްކަތް ކުރާނެ ކަމުގެ ޔަގީންކަން މިއަދު ވެސް ލިބިގެން ހިނގައްޖެ ކަމަށެވެ.\nއިބޫ ވަނީ މިއަނިޔާވެރި ވެރިކަން ނިމުމަކަށް ގެނައުމަށްޓަކައި އެންމެން އެކުގައި ހިތްވަރާ އެކުގައި ކުރަމުދާ މަސައްކަތުގައި ބައިވެރިވުމަށް ގޮވާލާފައެވެ.\nއެމްޑީޕީގެ ރިޔާސީ ކެންޑިޑޭޓެއް އިދިކޮޅު އެއް ކެންޑިޑޭޓްގެ ގޮތުގައި ނެރެން އިދިކޮޅު ޕާޓީތަކުން ރޭ އެއްބަސްވެ. ޖޭޕީއިން ރަނިންމޭޓަކު ނެރެން އެއްބަސްވެފައިވާއިރު އިދިކޮޅު ކެންޑިޑޭޓް އަކަށް ނެރޭނެ ކަމަށް ބޮޑަށް ބެލެވެނީ އިބުރާހިމު މުހައްމަދު ސޯލިހުއެވެ.\nޖޫން 30, 2018 12:27\nއެއްކަމެއްވެސް ނުވާނެ، އަތަކަށްވެސް ޖެހިލިޔަ ނުދޭނެ، އަންނި އިންނާނީ ބަލަ ބަލަ. އިބޫ ވެރިކަމަށް ލައިގެން އަންނި އެއުޅެނީ ޤައުމުހިންގަން ކަމަށް. ޔާމީނަށް މައުމޫނު ގެ ދުއްޕާންޖެހުނުގޮތަށް ވާނީ.\nޖުލައި 1, 2018 00:46\nއިބޫއަށް ހީވަނީ މިހާރުވެސް ވެރިޔަކީ އިބޫހެއް. އެކަމުގެ ފީލް ކުރެވޭދޯ. ނުވާނެ. ދެންލަލަލާ


"Alhugandu dhenaku Raeeskan kurumakah neydhen"\nރާއްޖޭގެ ރައީސުލްޖުމްހޫރިއްޔާގެ މަގާމް ދެން ބޭނުންފުޅު ނުވާ މޭރުމަކުން ކުރީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދު ކުރު މަޒުމޫނު ލިޔުމެއް ލިޔުއްވައި އާންމުންގެ ސަމާލުކަން ހޯއްދަވައިފި އެވެ.\nއެމްޑީޕީގެ "ހަބަރު ސިޓީ" ހަވަނަ އަދަދު ގައި "ރައްޔިތުންނަށް ހެޔޮ ގޮތުގައި ވެރިކަން ކޮށްދިނުން" މި ސުރުހީގައި ރައީސް ނަޝީދު ލިޔުއްވަވާފައިވާ ކުރުކުރު މަޒުމޫނެއްގައި ވިދާޅުވެފައި ވަނީ މިހެނެވެ:\n"އަޅުގަނޑު ދެނަކު ރާއްޖޭގެ ރައީސްކަން ކުރުމަކަށް ނޭދެމެވެ. އަޅުގަނޑު އެދެނީ އެމްޑީޕީން ހެޔޮ ގޮތުގައި ރާއްޖޭގެ ރައްޔިތުންނަށް ވެރިން ކޮށްދިނުމެވެ،"\nކުރުކުރު ވަރަށް ރީތި އިބާރާތްތަކެއް ހިމެނޭ އެ މަޒުމޫނުގައި ރައީސް ނަޝީދު ލިޔުއްވާފައިވާ ގޮތުގައި ރައީސް އިބްހިމް މުހައްމަދު ސޯލިހަށް އެމަނިކުފާނު ފުރިހަމައަށް ތާއީދު ކުރައްވަ އެވެ. އަދި ރައީސް ސޯލިހުގެ ވެރިކަމަށް އުނިކަމެއް އައުމަށް ވެސް އެމަނިކުފާނު އެދިވަޑައެއް ނުގަންނަނަވަ އެވެ.\n"އަޅުގަނޑު ދެކޭ ގޮތުގައި މި ޕާޓީން އަޅުގަނޑަށް ދީފައިވާ އެންމެ ބޮޑު މަގާމަކީ އަޅުގަނޑަށް ފެންނަ ގޮތަކަށް ވާހަކަ ދެއްކުމުގެ ފުރުސަތެވެ. ރައީސްގެ ވަޒީރަކާ ގުޅޭ ގޮތުން އަޅުގަނޑު ނުރުހުން ފާޅު ކުރުމަކީ ފަސޭހަ ކަމެއް ނޫނެވެ. ރައީސަށް ވެސް އެކަން އެނގިވަޑައިގަންނަވާނެ އެވެ،" އެ މަޒުމޫނުގައި ވެއެވެ. "އަޅުގަނޑު ކަށަވަރު ކޮށްދެމެވެ. އަޅުގަނޑު ރައީސްގެ މިނިސްޓަރަކާ ގުޅޭ ގޮތުން ނުރުހުން ފާޅު ކުރަނީ އަޅުގަނޑުގެ ވެރިކަމުގެ އިތުރު އުންމީދުތަކާއެކުގައެއް ނޫނެވެ. އަޅުގަނޑު ދެނަކު ރާއްޖޭގެ ރައީސްކަން ކުރުމަކަށް ނުއެދެމެވެ."\nރައީސް ނަޝީދު ލިޔުއްވާފައިވާ ގޮތުން ބައެއް ބޭފުޅުންގެ ނަޒަރުގައި އެމަނިކުފާނު ފާހަގަ ކުރައްވާ ނުކުތާތަކަކީ ރައީސް ސޯލިހުގެ ސަރުކާރު ނިކަމެތި ކުރަން ފާހަގަ ކުރާ ކަންކަމެވެ. އެކަމަކު އެއީ ވަރަށް ބޮޑު އޮޅުމެކެވެ.\nއެމަނިކުފާނު ލިޔުއްވާފައިވެއެވެ: "ހާދަހާވާ ބޮޑު އޮޅުމެކެވެ. އާދެ! ވެރި ކަމުގެ ނިޒާމް ބަދަލު ކުރުމަށް އަޅުގަނޑު އެދެމެވެ. ރާއްޖޭގެ ރައްޔިތުންނަށް އެންމެ ރަނގަޅު ނިޒާމަކީ ބަރުލަމާާނީ ނިޒާމެވެ. ރައީސް ސޯލިހުގެ ދެވަނަ ދައުރު ލިބުމުގެ އެންމެ ކަށަވަރު މަގަކީ ވެސް ބަރުލަމާނީ ނިޒާމެވެ. އެހެން ނަމަވެސް މިއީ އަދި ފަހުގެ ވާހަކައެކެވެ."\nއަޅުގަނޑު ބޮޑު ވަޒީރަކަށް ވާން އެދޭ ނަމަ އެވާހަކަ އަޅުގަނޑު ދަންނަވާނަމެވެ. މިހާރުވެސް ކުރާން ހުރި ކަންކަން މަދީއެއް ނޫނެވެ. މީހާއާ ދިމާވެފައިވާ މައްސަލަތައް ވެސް ގިނަ އެވެ. މިއަދު މިބުނާ ވާހަކައަކީ އެމްޑީޕީއަށް ކާމިޔާބު ވާނީ އަޅުގަނޑުގެ އަމާޒު ނުގެއްލުމުންނެވެ.\nރައީސް މުހަމަދު ނަޝީދު | ރައްޔިތުންގެ މަޖިލީހުގެ ރައީސް\nއެމްޑީޕީގެ ޒުވާނުން ނަޝީދާއެކު ސަރުކާރާ ދެކޮޅަށް


Alhaa kuneege joorimanaa kanda'alhai thimaaveshi fuluhun rasmee koffi\nކުނީގެ ޖޫރިމަނާ ކަނޑައަޅައި ތިމާވެށި ފުލުހުން ރަސްމީކޮށްފި\nތިމާވެށި ފުލުހުން: މަގާއި އެނޫންވެސް ތަންތަނަށް ކުނި އުކާ ފަރާތްތަކަށް ފިޔަވަޅު އަޅާ ތިމާވެށި ފުލުހުންގެ ހިދުމަތް މިއަދު ވަނީ ރަސްމީކޮށް ފަށާފައި --\nމާލެތެރެ ކުނިން ސަލާމަތް ކުރުމަށް އެންވަޔަރަމަންޓް މިނިސްޓްރީއާ ގުޅިގެން ފުލުހުންގެ އިދާރާއިން އުފެއްދި ތިމާވެށި ފުލުހުންގެ ހިދުމަތް މިއަދު ރަސްމީކޮށް ފަށައިފި އެވެ.\nތިމާވެށި ފުލުހުންގެ ހިދުމަތް މިއަދު ރަސްމީކޮށް ފަށާފައި ވަނީ ކުންޏާބެހޭ ގަވާއިދަށް ބޮޑެތި އިސްލާހުތަކެއް ގެނައުމަށް ފަހު އެވެ. އެގޮތުން މަގުތަކާއި އެނޫން ވެސް ތަންތަނަށް ކުނި އެޅުމުގެ ކުށް ދަރަޖަކޮށް، ގަވާއިދާ ހިލާފަށް ކުނި އަޅާ މީހުން ޖޫރިމަނާ ކުރާނެ އަދަދުތަކެއް އަލަށް ގެނައި އިސްލާހުގައި ހިމަނާފައިވެ އެވެ.\nގަވައިދާ ހިލާފަށް ކުނި އަޅާ ފަރާތްތަކަށް 300 ރުފިޔާއާ އެއް މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭނެ އެވެ.\nއަލަށް ގެނައި އިސްލާހުގެ ދަށުން ޖޫރިމަނާ ކުރާ ގޮތް\nކުންޏާ ބެހޭ ގާނޫނަށް އަލަށް ގެނައި އިސްލާހުގެ ދަށުން އިޖްތިމާއީ އެކި ކަންކަމުގައި އާންމުކޮށް ބޭނުންކުރާ ސަރަހައްދުތަކުގައި ކުނިއެޅުމަށް ހާއްސަކޮށްފައިވާ ޑަސްބިންތައް ނޫން ތަނަކަށް ކުނި އަޅާނަމަ ފުރަތަމަ ފަހަރުން 300 ރުފިޔާ އަށް ޖުރިމަނާ ކުރާނެ ކަމަށް ގަވާއިދުގައި ކަނޑައަޅާފައިވެ އެވެ. އަދި އެކުށް ދެވަނަ ފަހަރަށް ތަކުރާރުކޮށްފިނަމަ ތަކުރާރު ކުރާ ކޮންމެ ފަހަރަކަށް 500 ރުފިޔާގެ މަގުން ޖުރިމަނާ ކުރާނެ އެވެ.\nއަމިއްލައަށް ކުނި އުކަން ދާ މީހުންގެ އަތުން ވެސް ޖޫރިމަނާ ނެގޭ އުސޫލަށް މިހާރު ވަނީ ބަދަލު ގެނެސްފަ އެވެ. އެގޮތުން އަމިއްލަ ފަރާތަކުން ކުނި އުކަން ގޮސް، އެތަން ބަލަހައްޓާ ފަރާތުން ކަނޑައަޅާފައިވާ އުސޫލުތަކާއި ހިލާފުވުމުން ކުންޏާއި ހަވާލުވާން އަންގާ ހާލަތެއްގައި އެކަމަށް އިންކާރުކޮށްފި ނަމަވެސް ޖޫރިމަނާ ނެގޭނެ އެވެ. އެގޮތަށް ޖޫރިމަނާ ނަގާނީ ކުށް ކުރާ ފުރަތަމަ ފަހަރު، 500 ރުފިޔާ، އަދި އޭގެ ފަހުން ކޮންމެ ތަކުރާރުވުމަކަށް 1000 ރުފިޔާގެ ރޭޓުންނެވެ. އަދި ހުއްދަ ހޯދަންޖެހޭ ފަރާތްތަކުން ހުއްދަ ނުހޯދައި ކުނީގެ ހިދުމަތް ހޯދާ ފަރާތްތައް ވެސް ގަވާއިދުގެ ދަށުން ޖޫރިމަނާ ކުރެވޭނެ އެވެ. އެގޮތުން ކުނި އަޅާ ފުރަތަމަ ފަހަރު 500 ރުފިޔާ، އަދި ތަކުރާރު ކުރާ ކޮންމެ ފަހަރަކު 2000 ރުފިޔާއަށްވުރެ ގިނަ ނޫން އަދަދަކުން ޖޫރިމަނާ ކުރެވޭނެ އެވެ.\nމި ނޫނަސް ކުނި މެނޭޖްކުރުމުގެ ގަވާއިދާ ހިލާފަށް ކުރެވޭ ތަފާތު ކުށްތަކަށް ޖޫރިމަނާ އަދަދުތަކެއް ކަނޑައަޅާފައިވެ އެވެ.\nމިނިސްޓްރީން ބުނީ، ކުނި އަޅާ ފަރާތްތައް ދެނެގަނެ އެމީހުން ހޯދައި ފިޔަވަޅު އަޅާނީ ފުލުހުން ކަމަށެވެ. ނަމަވެސް މީހުން ދެނެގަންނާނެ ގޮތަކީ ސީދާ ކޮބައިކަން ހާމައެއް ނުކުރެ އެވެ.\nމި ގަވާއިދުގެ ދަށުން ކުށް ކުރާ ފަރާތްތައް ފާހަގަކޮށް، އެފަރާތްތަކަށް ނަސޭހަތްދީ ރަނގަޅު ނުކުރާނަމަ ޖޫރިމަނާ ކުރުމުގެ ބާރު ތިމާވެށި ފުލުހުންނަށް އޮންނާނެ އެވެ. އަދި ފައިސާ ނުދައްކާނަމަ އެ ފައިސާ ހޯދަން މީރާއަށް ދައުވާވެސް ކުރެވޭނެ އެވެ.\nކުނި މެނޭޖްކުރުމާބެހޭ ގަވާއިދަށް ގެނައި އިސްލާހުތަކާއެކު މާލެ ތެރެއަށް ކުނި އަޅާ މައްސަލަައަށް ފުޑޭވަރެއްގެ ހައްލެއް ލިބޭނެ ކަމަށް މިނިސްޓަރު ތޯރިގް ވިދާޅުވި އެވެ.\nއެކްޓިން ޕޮލިސް ކޮމިޝަނާ އަބްދުﷲ ނަވާޒް ވިދާޅުވީ، ގަވާއިދުގައި ޖޫރިމަނާތަކެއް ކަނޑައަޅާފައި އޮތްނަމަވެސް، ޖޫރިމަނާ ކުރާނީ ނަސޭހަތްދީ ރަނގަޅު ނުކޮށްފި ނަމަ ކަމަށެވެ.\nތިމާވެށި މޯލްޑިވްސް ޕޮލިސް ސާވިސް\nމާލެތެރެއަށް ކުނި އެޅި 17 މީހަކު ޖޫރިމަނާ ކޮށްފި


Kulhudhuffushi magu hedhumaai Housing unit thah maraamaathu kurumah annah mahu bayakaa havaalu kuraane: Yasir\nވެލިގަނޑު ސަރަހައްދުގައި ހަދަން ފަށާފައިވާ ހައުސިންގ ޔުނިޓްތައް--\nހައުންސިންގ ޔުނިޓްތައް މަރާމާތުކުރުމާއި މަގުހެދުމުގެ މަސައްކަތް އަންނަމަހު ބަޔަކާ ހަވާލުކުރާނެކަމުގެ ޔަގީންކަން އެބައޮތް\nރައީސް ނަޝީދުގެ ވެރިކަމުގައި ކުޅުދުއްފުށީ ހިއްކި ބިމުގައި އަޅަން ފަށާފައި ހުރި 105 ހައުސިންގ ޔުނިޓް އަލުން ހެދުމުގެ މަސައްކަތާއި މަގުހެދުމުގެ އާ މަޝްރޫއެއް އަންނަ ނޮވެމްބަރުމަހުގެ ތެރޭގައި ބަޔަކާ ހަވާލުކުރެވޭނެކަމުގެ ޔަގީންކަން އެބައޮތްކަމަށް ކުޅުދުއްފުށީ އުތުރު ދާއިރާގެ މެމްބަރު ޔާސިރު އަބުދުލް ލަތީފް ވިދާޅުވެއްޖެ އެވެ.\nނަޝީދުގެ ވެރިކަމުގައި ކުޅުދުއްފުށީގައި އަޅަން ފެށި ހައުންސިންގ ޔުނިޓްތަކުގެ ތެރެއިން އެމަނިކުފާނު ވެރިކަން ބަދަލުވިއިރު ނުނިމި ހުރީ ހަމައެކަނި ހިއްކި ބިމުގައި ހުރި 100 ހައުންސިންގ ޔުނިޓާއި ކަނބޯރަނި ހިޔާގައި ހުރި ފަސް ޔުނިޓެކެވެ.\nކަނބޯރަނި ހިޔާގައި ދެން ހުރި ޔުނިޓްތައް ނިމުނުއިރު މާފަލު ހިޔާގައި ހުރި 40 ރޯހައުސްގެ މަސައްކަތްވެސް ހުރީ ނިމިފަ އެވެ. ނަމަވެސް މާފަލު ހިޔާގެ ރޯހައުސްތަކުގެ ނަރުދަމާގެ މައްސަލައެއް ހުރިކަމަށްބުނެ އެތަންތަން ހުރީ ހައްގުވެރިންނަށް ނުދީ އެވެ. އެހެންވުމުގެ ސަބަބުން އެތަނުގެ ބޮޑުބައެއް ވިރާނާވެ އަލުން މަރާމާތުކުރުމުގެ މަސައްކަތް ފަށާފައިވަނީ މިސަރުކާރުގައި އެވެ.\nކުޅުދުއްފުށީގައި އަލަށް އިމާރާތްކުރާ އާ އިންޖީނުގޭގެ ބިންގާ އެޅުމުގެ ރަސްމިއްޔާތުގައި ވާހަކަދައްކަވަމުން ޔާސިރު ވިދާޅުވީ، މާފަލު ހިޔާގައި ހުރި 40 ހައުންސިންގ ޔުނިޓްގެ މަސައްކަތް މިހާރު ނިމުމާ ގާތްވެފައިވާއިރު އެތަން ވަރަށް އަވަހަށް ހައްގުވެރިންނަށް ދޫކުރެވޭނެ ކަމަށެވެ.\nއަޅުގަނޑަށް މައުލޫމާތު ދެއްވާފައިވާ ގޮތުގައި ދާދި އަވަހަށް އެތަނަށް މީހުން ވަންނާނެ. އެއާއެކީގައި ބާކީ ހުރި 105 ޔުނިޓާއި ކުޅުދުއްފުށި މަގުހެދުމުގެ މަސައްކަތް އަޅުގަނޑަށް ކުރިއަށްއޮތް މަހުގެ ތެރޭގައި ބަޔަކާ ހަވާލުކުރެވޭނެކަމުގެ ޔަގީންކަން އެބައޮތް."\nއިންޖީނުގެ އާ އިމާރާތް އެޅުމަށް ބޭއްވި ރަސްމިއްޔާތުގައި ޔާސިރު ވާހަކަދައްކަވަނީ\nއަދި ބާކީ ހުރި ހައުސިންގ ޔުނިޓްތަކާއި ކުޅުދުއްފުށި މަގު ހެދުމުގެ މަސައްކަތް ކުރިއަށްއޮތް މަހުގެ ތެރޭގައި ބަޔަކާ ހަވާލުކުރެވޭނެކަމުގެ ޔަގީންކަން އެބައޮތްކަމަށް އޭނާ ވިދާޅުވި އެވެ.\nކުޅުދުއްފުށީގެ މަގުހެދުމުގެ މަސައްކަތް އެންމެ ފުރަތަމަ ފެށީ ރައީސް ނަޝީދުގެ ވެރިކަމުގައި އެވެ. ނަމަވެސް އޭރު ގައު އަޅައިގެން މަގުތައް ހަދަން ނިންމާފައިވާއިރު މަގުތަކުގައި ތާރުއަޅަން ނިންމާ އެ މަސައްކަތް ފެށީ ރައީސް ވަހީދުގެ ވެރިކަމުގައި އެވެ. އަދި މަގު ހެދުމުގެ ދެވަނަ ފިޔަވައްސެއް ރައީސް ޔާމީންގެ ވެރިކަމުގައިސް ކުރިއަށްގެންދިޔަ އެވެ.\n"އަޅުގަނޑު ހަމަކުރުކޮށްލަމުން ފާހަގަކޮށްލާނަން، މަގު ހެދުމާއި ބާކީ ހުރި ހައުންސިންގ ޔުނިޓްތައް ނުފެށި ހުރުން، އެއީ ވަރަށް ދުވަސްވީ މަސައްކަތެއް. އަޅުގަނޑުމެން އެތަކެއް އަހަރުތަކެއްވެއްޖެ އެމަސައްކަތެއް އިންތިޒާރުކުރާތާ. ވަކި ހިސާބަކުން7އަހަރެއް ވަންދެން ހުއްޓިފަ އޮތުމަށްފަހު މިހާރު ފެށިގެން މިދަނީ 40 ހައުންސިންގ ޔުނިޓް( މާފަލު ހިޔާގެ) އެމްޑީ (ފެނަކަ) ބެއްލެވުމުގެ ދަށުން އެބަ ކުރިއަށްދޭ. އަޅުގަނޑަށް މައުލޫމާތު ދެއްވާފައިވާ ގޮތުގައި ދާދި އަވަހަށް އެތަނަށް މީހުން ވަންނާނެ. އެއާއެކީގައި ބާކީ ހުރި 105 ޔުނިޓާއި ކުޅުދުއްފުށި މަގުހެދުމުގެ މަސައްކަތް އަޅުގަނޑަށް ކުރިއަށްއޮތް މަހުގެ ތެރޭގައި ބަޔަކާ ހަވާލުކުރެވޭނެކަމުގެ ޔަގީންކަން އެބައޮތް." ޔާސިރު ވިދާޅުވި އެވެ.


Islamee usooluthah nudhanna meehuge sababun anhenunnah libey kekulhun gina: Khuthuba | Mihaaru\nޚަބަރު / ހަމަނުޖެހުން\nއިސްލާމީ އުސޫލުތައް ނުދަންނަ މީހުންގެ ސަބަބުން އަންހެނުންނަށް ލިބޭ ކެކުޅުން ގިނަ: ޚުތުބާ\nއިސްލާމީ މަރުކަޒުގައި ހުކުރު ނަމާދުކުރަނީ: އަންހެނުންނަށް އަނިޔާ ލިބެނީ ދީނުގެ އުސޫލުތައް ނޭނގޭ މީހުންގެ ސަބަބުން ކަމަށް މިއަދުގެ ހުތުބާގައި ބުނި. --ފައިލްފޮޓޯ/މިހާރު\nއިސްލާމީ ޝަރީއަތުގެ ހަގީގަތާއި އޭގެ އުސޫލުތައް ނޭނގޭ މީހުންނާ ހެދި އަންހެނުންނަށް ވޭނާއި ކެކުޅުންތައް ކުރިމަތިވާކަން ފާހަގަކޮށް، މުޖުތަމައުގައި އަންހެނުންނާއި ކުޑަކުދިންނަށް ކުރާ އަނިޔާއާ ދެކޮޅަށް މިއަދުގެ ހުކުރު ޚުތުބާ ހާއްސަކޮށްފި އެވެ.\nއަންހެނުންނަށް ކުރާ އަނިޔާއާ ދެކޮޅަށް ބައިނަލްއަގުވާމީ ފެންވަރުގައި ފާހަގަކުރާ ހަފުތާގައި އަދި ރާއްޖޭގައި މަޔަކާއި އޭނާގެ ތިން ދަރިން ގެއެއްގައި ބަންދުކޮށް، ރުގުޔާކުރުމުގެ ނަމުގައި ބޮޑެތި އަނިޔާތަކެއް ދިން މައްސަލަ ހާމަވެ ކަންބޮޑުވުން ފާޅުކުރަމުން އަންނަ މި ވަގުތު ދިން ޚުތުބާގައި އަނބިދަރިންނަށް ހެޔޮކޮށް ހިތުމަށް އިސްލާމްދީނުގައި ބާރު އަޅާފައިވާ މިންވަރު، ގުރުއާނާއި ހަދީސުން ވާރިދުވެފައިވާ ދަލީލުތަކާ އެކު ވަރަށް ތަފްސީލުކޮށް ބަޔާންކޮށްދިނެވެ.\nޚުތުބާގައި ބުނީ އަންހެނުންނަށް މިހާރު އަނިޔާ ލިބެނީ އިސްލާމްދީން އައުމުގެ ކުރީގައި ޖާހިލިއްޔަ ޒަމާނުގައި ވެސް އަނިޔާ ލިބުނު ފަދަ ގޮތަށް ކަމަށެވެ. އެގޮތުން، އަންހެނުން ބޮޑެތި ތުރާތައް ތަހައްމަލުކުރަން ޖެހިފައިވާ ކަމަށް ބުންޏެވެ.\n"...މީހަކާ އިނުމުގެ ކުރިންނާއި މީހަކާ އިނުމަށް ފަހުގައި ވެސް އިސްލާމީ ޝަރީއަތުގެ ހަގީގަަތާއި އޭގެ ހަރުދަނާ އުސޫލުތައް ނުދަންނަ މީހުންގެ ސަބަބުން އެކަނބަލުންނަށް ކުރިމަތިވަ ވޭންތަކާއި ކެކުޅުންތައް ގިނަގުނަ އެވެ،" ހުތުބާއި ބުންޏެވެ.\nމީހުން ދިރިއުޅޭ މާހައުލުން އަނިޔާއާ ކުރިމަތިވާ މައިގަނޑު އެއް ސަބަކީ ހުތުބާގައި ބުނި ގޮތުގައި މަސްތުވާތަކެތި ބޭނުންކުރުމެވެ. މަސްތުވާތަކެއްޗަކީ ހުރިހާ ނުބައިކަމެއްގެ އަސްލުކަން، މަސްތުވާތަކެތީގެ ސަބަބުން ރުޅިވެރިކަމާއި ދެކޮޅުވެރިކަަން އުފެދޭކަން ބަޔާންކުރައްވާފައިވާ އާޔަތާ އެކު ޚުތުބާގައި ހަނދާންކޮށްދިނެވެ.\nއަންހެނުންނަށް ހެޔޮކޮށް ހިތުމަށް ގޮވާލަމުން، އެކަމުގައި ކީރިތި ރަސޫލާ ﷺ އަމަލުކުރައްވާފައިވާ ގޮތްތަކާއި އަންހެނުންނަށް ހެޔޮކޮށްް ހިތުމާ މެދު ކުރައްފާއިވާ ހަދީސްތައް ހަނދާންކޮށްދިނެވެ.\n"...މުއުމިނުން ކުރެ އީމާންކަމުގައި އެންމެ ފުރިހަމަ މީހަކީ އެބައިމީހުންގެ ތެރެއިން އެންމެ ހުލްގު ހެޔޮ މީހާއެވެ. އަދި ތިޔަބައިމީހުންގެ ތެރެއިން އެންމެ ހުލްގު ހެޔޮ މީހަކީ އޭނާގެ އަނބިމީހާއަށް އެންމެ ހެޔޮ މީހާ އެވެ،" ހުތުބާއި ހިމެނި ހަދީސެއްގެ މާނައިގައިވެ އެވެ.\nއަންހެނުންނަށް ހެޔޮކޮން ހިތުމަށް ނަސޭހަތްތެރިވެ، އަނިޔާކުރުމުގެ ނުބައިކަން ބުނެދޭ ޚުތުބާއެއް ދީފައި މި ވަނީ ގެވެށި އަނިޔާ އާއި ޖިންސީ ގޯނާގެ ވަރަށް ބޮޑު މައްސަލައެއް ފެންމަތިވެފައިވާ ވަގުތެއްގަ އެވެ. ރުގުޔާ ކުރުމުގެ ނަމުގައި އަންހެނަކާއި އޭނާގެ ތިން ކުދިންނަށް އަނިޔާ ކުރި މައްސަލައެއް ފުލުހުން އަންނަނީ ބަލަމުންނެވެ. ރުގުޔާ އަކީ ގުރުއާނުން ޝިފާ ހޯދުމުގެ ވަސީލަތެއް ކަމަށް ވިޔަސް، ރުގުޔާ ކުރުމުގެ ނަމުގައި ސިހުރުގެ ނުބައި އަމަލު ހިންގާ މީހުން ގިނަވެފައިވާ ވާތީ ދީނީ އިލްމުވެރިން ވެސް ގެންދަވަނީ އެކަމާ މެދު ސަމާލުވުމަށް އިލްތިމާސްކުރައްވަމުންނެވެ.\nއަންހެނުން ކުޑަކުދިން ހަމަނުޖެހުން ދީން އިސްލާމް ޖިންސީ އަނިޔާ އިސްލާމިކް މިނިސްޓްރީ ގެވެށި އަނިޔާ ރާއްޖޭގެ ދީނީ މައްސަލަތައް ހުތުބާ\nޚުޠުބާގައި ބަޔާންވެފައިވާ ވާހަކަތަކަކީ ރަނގަޅު ވާހަކަތަކެއް، އެހެނަސް އަންހެން ދަރިން ތަރުބިއްޔަތު ކުރުމުގައި މައިންފައިންގެ ދައިރު މިހާރަށްވުރެ ހަރުދަނާ ކުރަންވެއްޖެ، އަންހެންކުއްޖަކަށް ގެވެހި ކިޔަމަންތެރި އަންބަކަށް ވެވޭނެގޮތާއި، ދަރިން ހަރުދަނާ މަންމައަށް ވެވޭނެގޮތާއި، ޢާއިލާއެއް ބިނާކުރުމުގެ ފުރިހަމަ ޒިންމާ އުފުލާނެ ގޮތް އިސްލާމީ ގިއުގަނޑުގެ ތެރެއިން ދަސްކޮށްދޭން އެބަހެޖޭ، ބޮޑެތިވާ ބައެއް ކުދިންގެ ކިބައިން އެސިފަ އުނިކަން ފާހަނގަކުރެވޭ.\nހޭލުންތެރިކަން ކުޑަވުމުން ވާ ކަންތައްތައް. ޝަރުޢީ ރުޤުޔާގައި ކުރަން ނުޖެހޭ ކަންތައްތައް ކުރަން ފަށާހަމައިން، އެއީ ނުބައިމީހެއްކަން ދެނެގަނެ ކޮންމެސް ގޮތަކުން ސަލާމަތް ހޯދަން ވާނެ\nތަރިކަ މުދަލުން، ފިރިހެނުންނަށް ވުރެން އަންހެނުނަށް މަދުން ދިނުމުގެ އަނިޔާއަކީވެސް އިސްލާމީ އުސޫލު ނުދަންނަ އަނިޔާވެރިން ކުރާ އަނިޔާއެއްތަ؟\nތަރިކަ މުދާ ބަހަންވީ ގޮތް އެއޮތީ ޤުރުއާނުންނާޢީ ހަދީޘުން އެނގެން. އޮތްވާ އަބުދުﷲ އާއި އަހުމަދަކަށް ނޭގޭނެ އެބަހަންވީ ގޮތް.\nފިރެހެނުން ނަށް ގިނައިން ލިބެނީ އަންހެނުން ބަލަހެއްޢުމުގެ ޒިންމާ ފިރިހެނުން ނަގަން ޖެހޭތީ. މީހަކަ އިނދެގެން އުޅުނަސް ވަލީވެރިޔާގެ ޒިންމާ ކެނޑިގެން ނުދޭ ހާލު ބަލާ މައްސަލައެއް އުޅޭނަމަ އޭނަގެ ބެލުމުގެ ދަށަށް އަންހެނާ ގެނެވޭނެ ޝަރީއަތުން. ހިތާމަޔަކީ ގިނައިން ލިބުނީމަ ފިރިހެނުންގެ މަސްޢޫލިއްޔަތު އަދާ ނުކުރާތީ އަދި ފިރެހުނުން އެމަސްޢޫލިއްޔަތު ނަގަން އަންހެނުން ނޭދޭތީ. ޝަރީއަތުގަ އޮތް އަނިޔާއެއް ހަމަނުޖެހޭ ކަމެއް ނޫން އަހަރުމެންގެ ދެކޮޅު ނުޖެހޭ ކަން\nމިފަދަ ގޮތަކައް ހުތުބާ ގެނާމަ އެއްކަލަ އަންހެން ކުއްޖާ ބުނާނީ ...މުސްލިމް އަންހެނުންނައް ކަންކުރަންވާ ގޮތެއް ނެތޭ ބުނެފަ... ޢެހެންވީމަ ކޮންމެތާކު އުޅެފަ އަޔަސް ނުޖެހޭ އަހާކައް...އިސްލާމް ދީންވެސް މިމީހުން ބޭނުންގޮތަކައް ސަރަހަ ކުރަނީ.... ޢެކުވެރިންނޭ ގުރުއާން ކިޔަވާ އަދި އޭގެ މާނަކިޔާ.... ފަހުޒަމާނުގަ ދީން އޮޅުވާލާނެ...\nރާއްޖޭގަ ހުރިހާކަމެއްވެސް ރަނގަޅުކުރެވޭނީ ޤާނޫންހަދާމަޖުލީގެ މެންބަރުންނަކީ އިސްލާމިކުތައުލީމު ލިބިފަތިބި ބަޔަކަށް ވެގެން\nޤާނޫނީ ދާއިރާއިން މަތީތައުލީމު ހާސިލްކުރާއިރު އަނޑަގްރެޖުއޭޓް ލެވެލްގައިވެސް، ގްރެޖުއޭޓްލެވެލްއެއްގައިވެސް އެއްވެސް މިންވަރަކަށް އިސްލާމީ ޝަރީއަތް ނުކިޔަވާ މީހުންނަށް ރާއްޖޭގެ ކޯޓުތަކުގެ ފަނޑިޔާރުކަމާއި، އިސްފަނޑިޔާރުކަން ދިނުން އެއީ ހަމަޖެހޭ ކަމެއްނޫން. ޖިނާޢީ މައްސަލަތަކާއި، ކައިވެނި،ވަރި،މުދާބެހުންފަދަ ގިނަ މައްސަލަތަކުގައި އިސްލާމީ ޝަރީއަތުގައި އޮންނަ ގޮތަށް ޙުކުމް ކުރަން ގާނޫނުގައި އޮންނަނީ. އެވާހަކަ ދައްކަބަލަ. ކޮންމެކަމެއްގައިވެސް ހީލަތް\nތިކަހަލަ މަޅީގަ ޖެހޭތީ ދެރައީ


Baana Mahah Libey Agu Mathi Kureveyne Goithah Hoadhaanan - Raees - Vaguthu\n6 މަސް ކުރިން ( ޖުލައި 13, 2019 )\nސަރުކާރުން މަސައްކަތްކުރައްވަމުން ގެންދަވަނީ މަސްވެރިން ބާނާމަސް އިތުރުކުރެވޭނެ ގޮތްތަކާއި މަހަށް ލިބޭ އަގު މިހާރަށްވުރެ މަތިކުރެވޭނެ ގޮތްތައް ހޯދުުުުުުުުުުުުުމަށް ކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ ރޭ ގދ. ތިނަދޫގައި ކުރިޔަށްގެންދިޔަ ޖަޒީރާ ހޮޅުއަށީގެ3ވަނަ ސިލްސިލާ ބައްދަލުވުމުގައި ވާހަކަފުޅު ދައްކަވަމުންނެވެ.\nމި ބައްދަލުވުމުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ މަސްވެރިކަން ތަރައްޤީކުރުމާ އަދި މަސްވެރިކަމުން ލިބޭ ނަފާ އިތުރުކުރެވިދާނެ އެތައް ގޮތެއް އެބަހުރިކަމަށެވެ.\nއެގޮތުން އަދިވެސް މަސްވެރިކަމަކީ ރާއްޖޭގައި ސީދާ ރައްޔިތުންގެ އަތްމައްޗަށް އެންމެގިނަ ފައިސާ އަރާ މަސައްކަތްކަން ފާހަގަކުރެއްވިއެވެ. އެގޮތުން ނިމިދިޔަ އަހަރު ހަމައެކަނި މިފްކޯއިން ވެސް މަސްގަތުމަށް 813 މިލިއަން ރުފިޔާ ހޭދަކޮށްފައިވާކަން ރައީސް ފާހަގަކުރެއްވިއެވެ.\nމަސްވެރިކަމުގެ ދާއިރާއިން ސަރުކާރުގެ ސިޔާސަތުތަކަށް އަލިއަޅުއްވައިލައްވަމުން ރައީސުލްޖުމްހޫރިއްޔާ ވިދާޅުވީ މަސްވެރިކަމުގެ ނަފާ އިތުރު ކުރުމުގެ ގޮތުން މިހާރު ކުރަމުން ގެންދާ ގޮތަށް، ފިނިކުރި މަހުގެ ގޮތުގައި އެކްސްޕޯޓް ކުރުމުގެ ބަދަލުގައި މަހުގެ އެކި އުފެއްދުންތައް ތައްޔާރުކޮށް އަގު އެއްކުރެވޭ ބާވަތްތައް އުފައްދައިގެން އެކްސްޕޯޓްކުރުމުން އޭގެ ފައިދާ4ގުނަ މަތިކުރެވިދާނެ ކަމަށެވެ.\nމިފަދަ ކަންކަމުގައި ސަރުކާރުން މާލީ އެހީތެރިކަމާއި ފަންނީ ތަޖުރިބާ ހޯދައިދިނުންފަދަ ކަންކަން ކުރެވިދާނެކަން ރައީސް ފާހަގަކުރެއްވިއެވެ.\nހަމަ އެހެންމެ، މިހާރު ވަކި ޒޯންތަކަކަށް ބަހާލައިގެން ވަކި ފަރާތްތަކެއްގެ އަތުގައި މަސް ގަތުމުގެ ކޮންޓްރޯލް އޮންނަ ގޮތަށް ހުއްދަ ދީފައި އޮންނަ އުސޫލު ބަދަލުކޮށް، ކޮންމެ ސަރަހައްދަކުން ކޮންމެ ފަރާތަކަށް ވެސް މަސްގަތުމުގެ ހުއްދަ ދޭ ގޮތަށް ބަދަލުކޮށް މަސްވެރިކަމުގެ ނަފާ ގިނަބަޔަކަށް ލިބޭގޮތަށް ބަދަލުކުރެވިދާނެކަން ރައީސް ފާހަގަކުރެއްވިއެވެ.\nމީގެ އިތުރުން ކަނޑުމަހަށް އެކަނި ބަރޯސާނުވެ ފަރުމަހުގެ ތެރެއިން ރަނގަޅު އަގުލިބޭ ބާވަތްތައް ވިއްސާ އާލާކޮށް އެފަދަ މަސްވެރިކަން ފުޅާކުރުމާއި އެންވެރިކަން ވެސް ވަކި މަސްވެރިކަމެއްގެ ގޮތުގައި ތަރައްޤީކުރުމުގެ ޚިޔާލު ރައީސުލްޖުމްހޫރިއްޔާ މި ބައްދަލުވުމުގެ ބައިވެރިންނާ ޙިއްޞާކުރެއްވިއެވެ.\nމި ފޯރަމުގައި ވަކިވަކި މަސްވެރިން އެމީހުންގެ ހުރި ކަންބޮޑުވުންތަކާއި މަސްވެރިކަމުގެ ދާއިރާ ތަރައްޤީކުރުމަށް ހުރި ޚިޔާލުތަކާއި އެމީހުންގެ ޝުޢޫރުތައް ފާޅުކުރިއެވެ.\nއެގޮތުން މަސްވެރިން ފާޅުކުރި ކަންބޮޑުވުންތަކުގެ ތެރޭގައި، ހޯޑެއްދޫގައި މަސް ކާރުޚާނާއެއް ޤާއިމުކުރުމަށް ސަރަހައްދެއް ޚާއްޞަ ކުރެވިފައި އޮތްނަމަވެސް އެކަން ނުހިނގާ އޮތުމާއި، އަތޮޅުން އަދި ބައެއް މަސްވެރި ރަށްރަށުން ބޭނުންވާ މިންވަރަށް އައިސް ގަންނަން ނުލިބުމާއި، މަސް ގަންނަ ބޯޓުފަހަރު ޖާގަ ކުޑަވުމާއި އެކަށީގެންވާ މިންވަރަށް މަސްގަތުމުގެ ކެޕޭސިޓީ އަތޮޅުތަކުގައި ނެތުމުން މަސް ވިއްކުުުުުުުމަށާއި އައިސް ހޯދަން ދުރަށް ދަތުރުކުރަން ޖެހުމާއި ތެޔޮލިބުމުގައި ހުރި ދަތިތަކާއި ތެލުގެ ސަބްސިޑީއާ ގުޅޭގޮތުން ހުރި ކަންބޮޑުވުންތައް މިބައްދަލު ވުމުގައި ޙިއްޞާ ކުރިއެވެ.\nމަސްވެރިންގެ ފަރާތުން ހުށަހެޅި ޚިޔާލުތަކުގެ ތެރޭގައި މަސްވެރިކަމަށް ގެންނަތަކެތިން އިމްޕޯރޓް ޑިއުޓީ މަޢާފުކުރުމާއި، މަސްދޯނިތަކުގައި އުފެދޭ ކުނި މެނޭޖްކުރެވޭނެ ނިޒާމެއް ޤާއިމުކުރުން ފަދަ މުހިން ޚިޔާލުތައް ފާޅުކޮށްފައިވެއެވެ.\nމާޒިނާއަށް މިސްރުގެ އަލްއަޒްހަރުގައި ކިޔެވުމުގެ ފުރުސަތު\nމާފުށި އަދި ގުރައިދޫއަށް ދެ ރަށް ހިއްކައިދެނީ\nޖުލައި 13, 2019 11:02\nމީހުނަށް ދަޅަދައްކަން ނިކަންރީތި ވާހަކަދައްކާ މީހެއްތީ.. ކޮބާހޭ ވިހޭމަ ދޭންބުނި ތަންމަތިފޮށި؟؟؟؟؟؟؟؟؟؟؟؟؟؟؟؟؟\nޖުލައި 13, 2019 12:42\nތިޔަކަމާއުޅެން އަދި ތަންކޮޅެއްއަވަސް މިފަސްއަހަރު ނިމެން ކައިރިވީމާ ތިޔަކަމާދޭތެރޭ ވިސްނުން ރަގަޅުވާނީ.\nޖުލައި 13, 2019 13:20\nރައީސުން ނާއި ވާގިވެރިން ތެދުބުނުމުން ތާއީދު ގެއްލޭނެ. ވީމާ ދޮގު ހެދުން މަޖްބޫރު.\nޖުލައި 13, 2019 13:31\nސޯލިހު ވައުދުވީ ބާނާމަހަެް ހަމައަގުދޭން އަގުދަށައްދިއުމަކީ ހަމައަގައްވެދާނެދޯ؟\nޖުލައި 13, 2019 14:14\nމަނިކުފާނައް ކުރެވޭނެ ކަމަކީ ސަރުކާރުގެ ފައިސާ ހަރަދު ކޮއް ގުރޫޕް ހަދައިފަ ރައްރަށައް އަރާ ރައްޔަތުން ގުބޯ ހެއްދުން..އެކަން ވަރައް ރަގަޅައް ކުރެވެމުން އެބަދޭ..ތިޔަވިދާޅުވާ ހަމަ އަގެއްވެސް ހައްގުވާ މިންވަރެއްވެސް އެއްމެކުޑަ އުޖޫރައެއްވެސް ކަނޑަ ނޭޅޭނެ...ފުރަތަމަ ބުނީ. ކައުންސިލް ދޭށޭ ދެންބުނީ ވެރިކަންދޭށޭ.. ދެންބުނީ މަޖިލީސްދޭށޭ....\nޖުލައި 13, 2019 15:14\nނަސީދު ސަފާރީ ޓުވާސް ހިންގިހެން ވިއްކާމަހަށް ތައިލެންޑުން ލިބޭ އެއްޗަކަށް ވުރެ ބޮޑުއެއްޗެއް މަސްވެރިނަނަށް ދީފަ ދަރަނި ނެގީމަ އެވީ އެއްނު. އޭރުން ދުވަސްކޮޅަކު ހިފެހެއްޓިދާނެ . ދެ އަހަރު ފަހުން ހޯހޯ އޭ ގޮވާފަ އިސްތިއުފާދޭނީ . އޭރު ޓްރަމްޕް ބުނާ ހިސާބަށް ކިޑްނީއަށް އޮންނާނީ އާދެވިފާ.\nޖުލައި 13, 2019 16:17\nއަދިވެސް ފުލުފުލުން ވަޢުދުތައް! މިނޫން އެއްޗެކޭ މީނަ އެބަ ކިޔާތަ ތަންތަނަށްގޮސް؟؟؟\nޖުލައި 13, 2019 16:56\nކުދިންނޭ . ޢެއްގޮތަކަށްވެސް މީނަ ކޮށްދޭނަން ކޮށްދޭނަން ކިޔާފަ ދައްކާވާހަކަ ތަކަށް ނުހެއްލޭތި . ހަކުރުބޯ މީހުންވެސް މީހުން ކައިރީ ބުނާނެ ހަނދަށްވެސް ގެންގޮސްދޭނަމޭ. މުޅިޢުމުރުގަ އަޅެއްގެ ގޮތުގައިވެސް ހުރެދާނަމޭ . މަސްތުފިލީމަ ދެކެވުނު ވާހަކަ އެނގެނީ ..މީނަ މިހިރީ ވެރިކަން ލިބުނީމަ ހަކުރުބޯ މީހުން ވާކަހަލަ މަސްތެއް ވެފަ . މި ވެރިކަމުގަ ރައްޔިތުންނަށް ލިބޭނެ އެކައްޗެއްވެސް ނެތް . މި މީހުންގެ އަޢުވާނުންނަށް ބައިތުލްމާލު ބަހާ ހުސްކޮށްފި . ދަވުލަތުގެ ރިޒާވް 900 މިލިއަންގަ ހުރީ ވެރިކަން ލިބުނު އިރު މިހާރު 200 މިލިއަނަށް ތިރިވެއްޖެ . ޢަދިވެސް މީނަ ރައްޔިތުންނަށް ވިއްކަނީ . ވަޢުދު . މީކީ ކެމްޕޭން ދުވަސްވަރެއް ނޫނެއްނު .އެއްކަމެއްވެސް ނުވާނެ5އަހަރު ނިމެންދެން ތިބޭ. މިއޮތީ ދެން މި ބޮނޑި ބޮވިފަ\nޖުލައި 13, 2019 19:15\nއަނެއްކާ ކޮން މަހެއްގެ ވާހަކައެއްތޯ ތި ދައްކަވަނީ؟\nޖުލައި 14, 2019 05:08\nއެހެންވާންއެޖެހެނީ ތިޔަތަންތާގެ ވެރިންނަށް އެކްޓިވިސްޓުން ލައިގެން ތަން ހިންގަން ވީމަ ވާގޮތް އަނެއްކޮޅުން ކިތަންމެ ބޮޑު ޙިޔާނާތެއް ވިޔަކަސް އަދަބު ނުދޭކަން މިމީހންނައް ހީވާކަހަލަ ދުނިޔެ އުމުރު ދެމިތިބޭނެކަމަށް ގިޔާމައް ދުވަހަކީ އަންނާނެ އެއްޗެއް ނޫންކަމަށް ހަމަ ހިލާ އެހެންނެއް ނުވާނެ އުފަންވީ ފަދައިން މަރުވެސް ވާނެ ކޮބާ އެދިގު ތިރީސް އަހަރު ކޮބާ އެމްއެސްއެލް 98ބޯޓް ކޮބާ އެއަރމޯލްޑިވްސް މަތިންދާބޯޓްތައް މިހިރަ މިހިރަ މަސްއަލަތައް ނުބަލާ ދޫކޮއްލީ މިކަހަލަގެ ކިތައް ކަންތައްތޯ މިހުރިހާތަނެއް ވީރާނާ ކޮއްލަމުން ދާއިރު ދެރަކަމަކީ މިވާހަކަ ދައްކާލާނެ މީހަކު ނުވާކަން ދެން މިހަދާ ގޮތަކީ ރަށްޔަތުން ކުރާ މަސައް ކަތުން ޖިޒީ މިނަގަނީ ސަރުކާރު ހިންގަން ފެންކޮޅެއް ބޯލިޔަސް %6 ޖިޒީ ފޯނެއް ކޮއްލިޔަސް ޖިޒީ ވިޔަފާރިއެއް ކޮއްލިޔަސް ޖިޒީ ޕޯޗްގީޒު މީހުންގެ އަޅުވެތިކަމުގައިވެސް މިވަރެއްނުވޭ އަހަރުމެން ވޯޓް ލައިގެން ހޮވިމީހުން އަހަރުމެން މިކުރީ އަޅުވެތި މިއަޅުވެތި ކުރެވުނު ގޮތެއް ނޭންގުނު ސަރުކާރު ހިންގަން ރަށްޔަތުން ހަވާލް މިކުރަނީ އަޅުވެތި ވާކަށެއްނޫން\nޖުލައި 14, 2019 05:11\nމިއީ ކައުންސިލަރު އިންތިހާބައް ޖައްސާ ސްޓަންޓެއްބާ ރަށްޔަތުން ސަމާލް ވާންވީ ކުރިންނުވިރައްކަލެއް ފަހަކުންނުވާނެ ނަންވާނީ އެދިގުރާސްތާ 30 އަހަރު ވެދުން